আর সুফিয়া কামাল হলে ছাত্রীলীগ কতৃক আন্দোলনকারী ছাত্রীদের নির্যাতনের ও ভীতি প্রদর্শনের অডিও রেকর্ড শোনা গেছে। এটা ঢাকা বিশ্ববিদ্যালয়ের প্রায় প্রতিটি হলের বাস্তবতা। এটি মানবাধিকার লংঘন। এর দায় আওয়ামী লীগ এড়িয়ে যেতে পারে না। বিএনপির ছাত্রদলকে পেটোয়া বাহিনী হিসেবে ব্যবহারের ক্লিশে আদিম চর্চাকে বাংলাদেশের জনগণ প্রত্যাখ্যান করেছে জন্যই আওয়ামী লীগকে ২০০৮ নির্বাচনে ব্রুট মেজরিটি দিয়েছে পছন্দের ভোটে। সেই ব্রুট মেজরিটি ব্রুটাল ছাত্রলীগ হয়ে বিশ্ববিদ্যালয়ের হলগুলোতে কৃষক-শ্রমিক-মেহনতি জনতার সন্তানদের জিম্মি করে রাখবে; আর দেশবাসী প্রতিক্রিয়া জানাবে না; তাই কী হয়!